Nr. 25505 din 11.06.2025

**REFERAT DE APROBARE**

**la Proiectul de hotărâre privind punerea în executare a Sentinței civile nr. 290/2023 pronunțată de Tribunalul Cluj în Dosar nr. 2674/117/2021**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin **acțiunea civilă** înregistrată la Tribunalul Cluj sub nr. 2674/117/2021, reclamanții **ȘOICA MIHAI VICTOR** și **ȘOICA HOREA CĂLIN**, în contradictoriu cu Județul Cluj reprezentat de Președintele Consiliului Județean Cluj, au solicitat, pe de o parte, continuarea, finalizarea procedurii de expropriere și emiterea deciziei de expropriere, procedură declanșată prin Hotărârea Consiliului Județean Cluj nr. 103/2011, în ceea ce privește imobilele reclamanților identificate după cum urmează:   * Teren 1 – suprafață de 2900 mp, identificat în tarla 28/1059/6/1 * Teren 2 – suprafață de 120 mp, identificat în tarla 28/1054/10/3   Iar pe de altă parte constatarea calității reclamanților de persoane îndreptățite la încasarea despăgubirilor pentru terenurile expropriate și stabilirea valorii despăgubirilor în conformitate cu prevederile art. 26 din Legea nr. 33/1994.  Prin **Sentința civilă nr. 290/2023** pronunțată în ședința publică din data de 06.06.2023 (comunicată Județului Cluj prin adresa înregistrată la Consiliul Județean Cluj sub nr. 29062/17.07.2023), Tribunalul Cluj a admis în parte cererea reclamanților, dispunând, raportat la obligațiile ce incumbă Județului Cluj în calitate de expropriator, următoarele:  **- *obligă pârâtul să continue și să finalizeze procedura de expropriere declanșată prin Hotărârea nr. 103/2011, respectiv să emită decizia de expropriere, cu privire la imobilul în suprafață de 2900 mp, tarla 28, parcela 1059/6/1;***  *- constată că reclamanții sunt îndreptățiți la plata despăgubirilor de către pârât, în cuantum de 11747,21 lei, pentru exproprierea terenului în suprafață de 120 mp, tarla 28, parcela 1054/10/2;*  *- obligă pârâtul să achite reclamanților suma de 6750 lei cu titlu de cheltuieli de judecată, reprezentând onorariul experților,*  *- respinge, în rest, cererea*.  Prin adresa nr. 38125/25.09.2023 s-a solicitat reclamanților, în vederea punerii în executare de bună voie a hotărârii instanței de judecată, comunicareaunei copii după Sentința Civilă nr. 290/2023 cu mențiunea *„definitivă”*,a unui cont IBAN, deschis pe numele oricăruia dintre reclamanți, în vederea depunerii sumei reprezentând despăgubiri pentru imobilul expropriat (excluzând suma consemnată ca CEC Bank pe numele antecesoarei acestora), precum și plata cheltuielilor de judecată ocazionate de judecarea în fond a cauzei.  Domnul Șoica Mihai a răspuns prin e-mail, înregistrat la Consiliul Județean Cluj sub nr. **38517/27.09.2023**, menționând că pentru executarea sentinței civile nr. 290/2023, reclamanții s-au adresat executorului judecătoresc doamna Stolnean Diana Maria.  Prin adresa înregistrată la Consiliul Județean Cluj sub nr. 38567/28.09.2023 și 38620/28.09.2023, Biroul executorului judecătoresc Stolnean Diana Maria a comunicat **Somația** emisă în data de 27.09.2023, semnată de executor judecătoresc delegat Bolos Georgiana Adina, în Dosar execuțional nr. 506/2023, prin care **Județul Cluj este somat să achite în termen de 10 zile suma de 21908,21 lei reprezentând debit și cheltuieli de executare**.  Prin adresa nr. 38620/05.10.2023 s-a comunicat Biroului executorului judecătoresc Stolnean Diana Maria faptul că am procedat la achitarea sumei de 21908,21 lei, prin Ordinul de plată nr. 2847/04.10.2023.  Referitor la terenul de 2900 mp, acesta a fost identificat ca fiind integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m” – în Anexa 3 la Hotărârea Consiliului Județean Cluj nr. 189/2011 la poziția 527 și în Anexa la Hotărârea Consiliului Județean Cluj la poziția 479 – în etapa a III-a. Pentru această etapă nu s-a demarat procedura de expropriere, întrucât continuarea edificării pistei aeroportuare depinde de finalizarea devierii cursului râului Someșul Mic, care este împiedicată de intersectarea cursului propus cu sensul giratoriu din zona ”Sub Coastă”.  În Dosar nr. 2674/117/2021 instanța a încuviințat întocmirea unui raport de evaluare imobiliară, de o comisie de 3 experți evaluatori, care analizând caracteristicile imobilului reclamanților, a concluzionat că valoare de piață a acestuia este de 283.900,00 lei, respectiv 97,89 lei / mp, valoare ratificată de instanța de judecată (cu privire la terenul de 120 mp din Tarla 28 parcela 1054/10/2).  Întrucât nu am procedat la exproprierea terenului de 2900 mp (pentru motivul expus anterior), reclamanții au formulat cerere prin care au solicitat amendarea Județului Cluj pentru neexecutarea obligației de a face, constituindu-se Dosar nr. 6206/211/2023 cu obiect ”amendă civilă”, pe rolul Judecătoriei Cluj-Napoca.  Judecătoria Cluj-Napoca s-a pronunțat asupra cererii de chemare în judecată în sensul admiterii în parte a cererii de chemare în judecată formulată de creditorii Șoica Mihai Victor și Șoica Horea Călin, în contradictoriu cu debitorul Județul Cluj. În temeiul art. 906 alin. (1) și (2) C. proc. civ., **a** **obligat debitorul să achite în favoarea creditorilor penalităţi în cuantum de 500 lei pe zi de întârziere, începând cu data comunicării prezentei încheieri către debitor** **şi până la executarea integrală a obligației de a face** din titlul executoriu reprezentat de Sentința civilă nr. 290/2023 pronunțată de Tribunalul Cluj, Secția civilă în dosar nr. 2674/117/2021, constând în **continuare și finalizarea procedurii de expropriere declanșată prin Hotărârea nr. 103/2011 și emiterea deciziei de expropriere cu privire la imobilul în suprafață de 2900 mp, tarla 28, parcela 1059/6/1**. Respinge, în rest, cererea, ca neîntemeiată. Definitivă. Pronunţată azi, 06.06.2025, prin punerea soluţiei la dispoziţia părţilor prin intermediul grefei instanţei. |
| * 1. **Cerinţe care reclamă oportunitatea actului administrativ:** |
| Întrucât:  - există o hotărâre judecătorească definitivă – Sentința nr. 290/2023 – prin care Județul Cluj este obligat la **continuarea și finalizarea procedurii de expropriere începută prin Hotărârea Consiliului Județean Cluj nr. 103/2011**, cu privire la terenul în suprafață de 2900 mp, situat în extravilanul comunei Apahida, Tarla 28, parcela 1059/6/1, afectat integral de coridorul de expropriere, conform documentației cadastrale întocmite de societatea Geo Earth SRL,  - Judecătoria Cluj-Napoca a stabilit penalități în cuantum de 500 lei/zi de întârziere în sarcina Județului Cluj până la finalizarea procedurii de expropriere, raportat la terenul numiților Șoica Mihai Victor și Șoica Horea Călin  Ambele fiind titluri executorii, cu dispoziții obligatorii pentru Județul Cluj, prezentul proiect de hotărâre este atât oportun, cât și necesar, implicând emiterea deciziei de expropriere cu privire la imobilul identificat anterior și consemnarea sumei cuvenite cu titlu de despăgubire. |
| 1. **Schimbari preconizate:** |
| Nu este cazul |
| **Secțiunea a 2-a - Impactul socio-economic:** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Achitarea din bugetul Județului Cluj a sumei de 283.900,00 lei, reprezentând despăgubiri cuvenite pentru terenul expropriat |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| După adoptarea prezentei hotărâri se va proceda la convocarea Comisiei de verificare a dreptului de proprietate sau a altui drept real, constituită în temeiul prevederilor Legii nr. 255/2010, în vederea emiterii hotărârii individuale de stabilire a cuantumului despăgubirii. |
| **Secțiunea a 6-a - Anexe la referatul de aprobare:** |
| * Sentința civilă nr. 290/2023 pronunțată de Tribunalul Cluj în Dosar nr. 2674/117/2021, definitivă; * Documentația cadastrală întocmită de societatea Geo Earth SRL cu privire la imobilul situat în Tarla 28 parcela 1059/6/1; * Raportul de expertiză tehnică judiciară, în domeniul evaluării imobiliare, întocmit în Dosar nr. 2674/117/2021; * Încheierea civilă nr. 3515/2025 pronunțată de Judecătoria Cluj-Napoca în dosar nr. 6206/211/2024, definitivă. |

**INIȚIATOR,**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**privind punerea în executare a Sentinței civile nr. 290/2023 pronunțată de Tribunalul Cluj în Dosar nr. 2674/117/2021**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. ... din ...... privind …………… propus de Președinte – Alin Tișe, care este însoţit de Referatul de aprobare cu nr. 25505 din 11.06.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. ... şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Sentința civilă nr. 290/2023 pronunțată de Tribunalul Cluj în Dosar nr. 2674/117/2021, definitivă;
* Documentația cadastrală întocmită de societatea Geo Earth SRL cu privire la imobilul situat în Tarla 28 parcela 1059/6/1;
* Raportul de expertiză tehnică judiciară, în domeniul evaluării imobiliare, întocmit în Dosar nr. 2674/117/2021;
* Încheierea civilă nr. 3515/2025 pronunțată de Judecătoria Cluj-Napoca în Dosar nr. 6206/211/2024, definitivă

Luând în considerare dispozițiile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările şi modificările ulterioare, cu modificările și completările ulterioare
* Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare
* Hotărârii Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj-NapocaPista de decolare - aterizare 3500 m", cu modificările și completările ulterioare

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

***hotărăşte:***

**Art. 1.** (1)Se aprobă exproprierea pentru cauză de utilitate publică a imobilului-teren în suprafață de 2900 mp, situat în comuna Apahida, Tarla 28, parcela 1059/6/1, integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m”, pentru punerea în executare a Sentinței civile nr. 290/2023, pronunțată de Tribunalul Cluj în Dosar nr. 2674/117/2021.

(2) Prezenta hotărâre reprezintă decizie de expropriere în temeiul prevederilor Legii nr. 255/2010 și constituie titlu executoriu pentru predarea bunurilor imobile, atât împotriva celor expropriați, cât și împotriva celor care pretind un drept legat de bunurile imobile expropriate, până la soluționarea definitivă și irevocabilă a litigiilor avînd ca obiect stabilirea dreptului de proprietate asupra imobilelor expropriate.

(3) Contestațiile formulate împotriva prezentei hotărâri de expropriere nu suspendă transferul dreptului de proprietate asupra bunurilor imobile în cauză.

**Art. 2**. (1)Se aprobă acordarea de despăgubiri în sumă de 283.900,00 lei pentru imobilul expropriat în suprafaţă de 2900 mp, proprietatea numiţilor Șoica Mihai Victor și Șoica Horea Călin, situat în comuna Apahida, Tarla 28, parcela 1059/6/1.

(2) Suma acordată cu titlu de despăgubire va fi alocată din bugetul Județului Cluj și va fi transferată în contul bancar a oricăruia dintre proprietari, la cererea scrisă a acestora.

**Art. 3.** Transferul dreptului de proprietate asupra imobilului din proprietatea privată a numiților Șoica Mihai Victor și Șoica Horea Călin, în proprietatea publică a Județului Cluj și în administrarea Consiliului Județean Cluj operează de drept, de la data adoptării prezentei hotărâri.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică și Direcția Generală Buget-Finanțe, Resurse Umane.

**Art. 5.** Prezenta hotărâre se comunică domnilor Șoica Mihai Victor și Șoica Horea Călin, Direcției Juridice, Direcției Generale Buget-Finanțe, Resurse Umane, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**ALIN TIȘE SIMONA GACI**

***Nr. …. din …………...***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**ALIN TIȘE**

**Direcția Juridică**

**Nr. 25636/12.06.2025**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | **privind punerea în executare a Sentinței civile nr. 290/2023 pronunțată de Tribunalul Cluj în Dosar nr. 2674/117/2021** |
| **Compartiment de resort:** | Direcția Juridică |
| **Secțiunea 1 - Documentare și analiză:** | |
| În vederea realizării unei piste aeroportuare care să fie în acord cu reglementările internaționale, să permită circulația cu frecvență mare a aeronavelor române și străine și care să asigure desfășurarea în siguranță a activității aeronautice civile, este necesară construirea unei piste de decolare-aterizare care să deservească Aeroportul Internațional ”Avram Iancu” Cluj. Astfel, pentru realizarea lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m", este necesară exproprierea imobilelor proprietate privată, aflate pe coridorul lucrării susmenţionate. În acest sens, prima lucrare cadastrală a fost întocmită, în vederea exproprierii, de societatea Geo Earth SRL  Potrivit prevederilor art. 6 alin. (1) din H.G. nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean sau local, cu modificările şi completările ulterioare, expropriatorul are obligaţia emiterii deciziei de expropriere pentru întreg coridorul de expropriere sau, în cazuri justificate, pe etape. Astfel, pentru realizarea lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m", Consiliul Judeţean Cluj a aprobat pentru anul 2011 şi 2012, lista imobilelor şi suma aferentă etapei I de exproprieri. Ulterior, Consiliul Judeţean Cluj în anul 2013 a aprobat lista imobilelor şi suma aferentă etapei II de exproprieri, etape în care nu a fost cuprins şi imobilul aflat în proprietatea reclamantei.  Conform Hotărârii Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj – Napoca - Pista de decolare - aterizare 3500 m", modificată şi completată prin Hotărârea Consiliului Judeţean Cluj nr. 189/2011, Hotărârea Consiliului Judeţean Cluj nr. 300/2011, precumşi prin Hotărârea Consiliului Judeţean Cluj nr. 103/2012,s-a aprobat Lista privind imobilele expropriate pentru realizarea obiectivului de interes judeţean „Aeroportul Internaţional Cluj-Napoca-Pista de decolare-aterizare-3500 m”- ETAPA I.  Conform Hotărârii Consiliului Judeţean Cluj nr. 144/2013 privind aprobarea listei cuprinzând imobilele supuse exproprierii pentru realizarea lucrării de utilitate publică „Aeroportul Internaţional Cluj-Napoca- Pista de decolare - aterizare 3500 m” - Etapa a II-a, modificată prin Hotărârea Consiliului Judeţean Cluj nr. 161/2013; a Hotărârii Consiliului Judeţean Cluj nr. 195 din 11 iunie 2013 privind aprobarea sumelor acordate cu titlu de despăgubiri pentru exproprierea imobilelor cuprinse în Etapa a II-a a lucrării de utilitate publică „Aeroportul Internaţional Cluj-Napoca- Pista de decolare-aterizare 3500 m”, precum şi a Hotărârii Consiliului Judeţean Cluj nr. 232/11.07.2013privind exproprierea pentru cauză de utilitate publică a imobilelor situate pe amplasamentul coridorului de expropriere al obiectivului de interes judetean "Aeroportul Internaţional Cluj-Napoca - Pista de decolare-aterizare 3500 m", cuprinse în Etapa a II-a, s-a aprobat Lista privind imobilele expropriate pentru realizarea obiectivului de interes judeţean „Aeroportul Internaţional Cluj-Napoca-Pista de decolare-aterizare-3500 m”- ETAPA II.  Imobilul de 2.900 mp este cuprins în totalitate pe coridorul de expropriere aferent lucrării de utilitate publică “Aeroportul Internaţional Cluj-Napoca-Pista de decolare-aterizare-3500 m”, aşa cum rezultă şi din “Planul de amplasament şi delimitare al imobilului cu propunerea de dezmembrare” – Anexa nr.1 şi din “Planul de amplasament şi delimitare al imobilului” – Anexa nr. 2.  *Procedura de expropriere a fost demarată la solicitarea Aeroportului Internaţional “Avram Iancu” Cluj R.A., în funcţie de necesităţile pentru realizare/finalizarea lucrărilor aferente pistei de decolare-aterizare şi autorizării acesteia de către Autoritatea Aeronautică Civilă Română, precum şi pentru demararea lucrărilor de regulizare a râului Someşul Mic şi afluenţilor Becaş şi Murători.*  Conform prevederilor art. 6 alin. (9) din Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010 cu modificările şi completările ulterioare: “În cazul imobilelor înscrise în cartea funciară, care se includ în coridorul de expropriere, odată cu întabularea dreptului de proprietate al expropriatorului asupra coridorului de expropriere, se va nota din oficiu în cărţile funciare existente suprapunerea acestor imobile cu coridorul de expropriere. Prin excepţie, în situaţia în care se expropriază întregul imobil înscris în cartea funciară, aceasta se închide, cu menţionarea transcrierii imobilului în cartea funciară a coridorului de expropriere”.  Imobilul în suprafață de 2900 mp, situat în comuna Apahida, Tarla 28, parcela 1059/6/1, inițial în proprietatea numitei Șoica Ana (având succesori pe numiții Șoica Mihai Victor și Șoica Horea Călin) a fost identificat ca fiind integral afectat de coridorul de expropriere al lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m” – în Anexa 3 la Hotărârea Consiliului Județean Cluj nr. 189/2011 la poziția 527 și în Anexa la Hotărârea Consiliului Județean Cluj la poziția 479 – în etapa a III-a. Pentru această etapă nu s-a demarat procedura de expropriere, întrucât continuarea edificării pistei aeroportuare depinde de finalizarea devierii cursului râului Someșul Mic, care este împiedicată de intersectarea cursului propus cu sensul giratoriu din zona ”Sub Coastă”.  Șoica Mihai Victor și Șoica Horea Călin au solicitat în Dosar nr. 2650/117/2020 și în Dosar nr. 2674/117/2021 emiterea deciziei de expropriere cu privire la imobilul identificat anterior. Tribunalul Cluj, în soluționarea Dosarului nr. 2674/117/2021 a reținut în considerentele Sentinței civile nr. 290/2023 următoarele, cităm :   * ”... *trebuie punctat că, fiind deja declanșată, procedura de expropriere nu poate trena indefinit în timp. Dimpotrivă, aceasta se impune a fi continuată și finalizată, prin parcurgerea tuturor etapelor necesare*.” * ”... *Ca atare, nu poate fi acceptat ca procedura să fie lăsată în nelucrare o perioadă nelimitată, fără perspectivă în ce privește finalizarea acesteia. Indubitabil, o asemenea împrejurare determină o incertitudine profundă cu referire la situația juridică a terenului, plasând proprietarul în ipostaza în care nici nu se poate bucura, plenar, de atributele dreptului de proprietate, dar nici nu beneficiază de o dreaptă și prealabilă despăgubire*.”   Prin Sentința civilă nr. 290/2023, **UAT Județul Cluj a fost obligat la continuarea și finalizarea procedurii de expropriere declanșate prin Hotărârea Consiliului Județean Cluj nr. 103/2011, respectiv pentru lucrările de utilitate publică ”Aeroportul Internațional Cluj-Napoca – Pista de decolare – aterizare 3500 m” și ”Amenajarea râului Someșul Mic în municipiul Cluj-Napoca, județul Cluj**”.  Întrucât hotărârea judecătorească a rămas definitivă, este obligatorie ducerea la îndeplinire a obligațiilor stabilite de instanță în sarcina Județului Cluj, în consecință se impune emiterea deciziei de expropriere a terenului identificat anterior și despăgubirea persoanelor îndreptățite, în conformitate cu dispozițiile Sentinței civile nr. 290/2023. | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Prezentul proiect de hotărâre a fost întocmit în temeiul următoarelor prevederi legale și acte administrative:   * art. 173 alin. (1) lit. b) și c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările şi modificările ulterioare, cu modificările și completările ulterioare * Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare * Hotărârea Consiliului Judeţean Cluj nr. 103/2011 privind declanşarea procedurilor de expropriere a imobilelor proprietate privată situate pe amplasamentul lucrării de utilitate publică „Aeroportul Internaţional Cluj-NapocaPista de decolare - aterizare 3500 m", cu modificările și completările ulterioare   Prezentul proiect de hotărâre este conform cu legislația enumerată anterior.  De asemenea, se constată faptul că proiectul de hotărâre este în acord cu prevederile Legii nr. 24/2000 privind normele de tehnică legislativă pentru elaborarea actelor normative, republicată. | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | |
| După adoptarea hotărârii, se va proceda la modificarea bugetului Județului Cluj, în sensul prevederii sumelor necesare achitării indemnizațiilor. | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | |
| **Prezentul proiect de hotărâre îndeplinește cerințele tehnice – juridice și de legalitate.** | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director executiv | Ștefan Iliescu |  |  |
| Verificat: șef serviciu | Dan V. Pop |  |  |
| Elaborat: consilier juridic | Cristina Oltean |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **Direcția Juridică** | **13.06.2025** |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Muntean Crina** | **Director executiv Ștefan Iliescu** | | **avizat** |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Gaci Simona** | **individual** | | individual |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/  Aviz implicit favorabil |
| **4** |  |  |  |